CELEX: 62011TN0480
Language: lt
Date: 2011-09-09 00:00:00
Title: Byla T-480/11: 2011 m. rugsėjo 9 d. pareikštas ieškinys byloje Technion — Israel Institute of Technology ir Technion Research & Development prieš Komisiją

19.11.2011   
            
            
               LT
            
            
               Europos Sąjungos oficialusis leidinys
            
            
               C 340/27
            
         2011 m. rugsėjo 9 d. pareikštas ieškinys byloje Technion — Israel Institute of Technology ir Technion Research & Development prieš Komisiją
   
   (Byla T-480/11)
   2011/C 340/55
   Proceso kalba: prancūzų
   
      Šalys
   
   
      Ieškovai: Technion — Israel Institute of Technology (Haifa, Izraelis) ir Technion Research & Development Foundation Ltd (Haifa), atstovaujami advokatų D. Grisay ir D. Piccininno
   
      Atsakovė: Europos Komisija
   
      Reikalavimai
   
   Ieškovai Bendrojo Teismo prašo:
   
               —
            
            
               Priimti šį Sutarties dėl Europos Sąjungos veikimo 263 straipsniu grindžiamą ieškinį dėl panaikinimo.
            
         
               —
            
            
               Pripažinti jį priimtinu.
            
         
               —
            
            
               Pripažinti ieškinį pagrįstu ir atitinkamai
               
                           —
                        
                        
                           nuspręsti, kad Komisija konkrečiai ir individualiai neišnagrinėjo prašyme leisti susipažinti nurodytų dokumentų,
                        
                     
                           —
                        
                        
                           nuspręsti, kad Komisija padarė akivaizdžią vertinimo klaidą taikydama Reglamento Nr. 1049/2001 4 straipsnyje numatytas išimtis,
                        
                     
                           —
                        
                        
                           nuspręsti, kad Komisija pažeidė teisę susipažinti su dokumentais bent iš dalies, kaip numatyta Reglamento (EB) Nr. 1049/2001 4 straipsnio 6 dalyje,
                        
                     
                           —
                        
                        
                           nuspręsti, kad Komisija pažeidė proporcingumo principą dėl to, kad nesuderintos nurodytos išimtys ir viešasis interesas.
                        
                     
         
               —
            
            
               Remiantis tuo, panaikinti 2011 m. birželio 30 d. Europos Komisijos Generalinio sekretoriato sprendimą.
            
         
               —
            
            
               Priteisti iš Europos Komisijos bylinėjimosi išlaidas.
            
         
      Ieškinio pagrindai ir pagrindiniai argumentai
   
   Grįsdami ieškinį ieškovai remiasi keturiais pagrindais.
   
               1.
            
            
               Pirmasis ieškinio pagrindas susijęs su tuo, jog Komisija konkrečiai ir individualiai neišnagrinėjo prašyme leisti susipažinti nurodytų dokumentų ir todėl nepakankamai motyvavo ginčijamą sprendimą, rėmėsi dokumentų rūšimi (su auditų susiję dokumentai), o ne konkrečia šiuose dokumentuose nurodyta informacija.
            
         
               2.
            
            
               Antrasis ieškinio pagrindas susijęs su akivaizdžia vertinimo klaida taikant Reglamento Nr. 1049/2001 (1) 4 straipsnyje numatytas išimtis:
               
                           —
                        
                        
                           nes Komisija nusprendė, kad dokumentų, su kuriais prašoma leisti susipažinti, atskleidimas gali sutrukdyti audito eigai, nors a) vienintelis audito procedūros tikslas — patikrinti, ar sutarties vykdymo sąnaudos yra tinkamos b) prašomuose dokumentuose esanti informacija susijusi tik su faktais,
                        
                     
                           —
                        
                        
                           nes Komisija nusprendė, kad atskleidus prašomus dokumentus gali nukentėti individo privatumo ir neliečiamumo apsauga, nors ieškovams buvo būtina susipažinti su šiais dokumentais tam, kad galėtų veiksmingai remtis savo teisėmis per audito rungimosi procedūrą.
                        
                     
         
               3.
            
            
               Trečiasis ieškinio pagrindas susijęs su teisės susipažinti su dokumentais bent iš dalies, kaip numatyta Reglamento Nr. 1049/2001 4 straipsnio 6 dalyje, pažeidimu, nes buvo atsisakyta konkrečiai ir individualiai išnagrinėti dokumentus, su kuriais prašoma leisti susipažinti.
            
         
               4.
            
            
               Ketvirtasis ieškinio pagrindas susijęs su proporcingumo principo pažeidimu dėl to, kad nesuderintos nurodytos išimtys ir viešasis interesas, nes viešasis interesas nebūtų pažeistas, jei būtų leista patikrinti, kaip Komisija atlieka šias audito procedūras ir supažindinti susitariančiąsias šalis su procedūromis, kurias jos turi įgyvendinti tam, kad atitiktų formalius reikalavimus.
            
         
      (1)  2001 m. gegužės 30 d. Europos Parlamento ir Tarybos reglamentas (EB) Nr. 1049/2001 dėl galimybės visuomenei susipažinti su Europos Parlamento, Tarybos ir Komisijos dokumentais (OL L 145, p. 43; 2004 m. specialusis leidimas lietuvių k., 1 sk., 3 t., p. 331).